ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Φεβρουαρίου 1999 σχετικά με τη σύναψη συμφωνίας επιστημονικής και τεχνικής συνεργασίας μεταξύ της Ευρωπαϊκής Κοινότητας και του Κράτους του Ισραήλ (1999/224/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Μ, καθώς και το άρθρο 228 παράγραφος 2 πρώτη πρόταση και παράγραφος 3 πρώτο εδάφιο, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), Εκτιμώντας: ότι η Ευρωπαϊκή Κοινότητα και το Ισραήλ ασχολούνται με ειδικά προγράμματα έρευνας σε πεδία κοινού ενδιαφέροντος 7 ότι το Κράτος του Ισραήλ, αφενός, και η Ευρωπαϊκή Κοινότητα και τα κράτη μέλη αυτής, αφετέρου, έχουν υπογράψει μια συμφωνία ευρωμεσογειακής συνεργασίας, όπου προβλέπεται η διαπραγμάτευση μιας συμφωνίας συνεργασίας στο χώρο της επιστήμης και τεχνολογίας 7 ότι η Ευρωπαϊκή Κοινότητα και το Κράτος του Ισραήλ έχουν συνάψει συμφωνία επιστημονικής και τεχνικής συνεργασίας για το χρονικό διάστημα ισχύος του τέταρτου προγράμματος πλαισίου Ε & ΤΑ 7 ότι, με απόφαση της 18ης Μαΐου 1998, το Συμβούλιο ανέθεσε στην Επιτροπή να διαπραγματευτεί την ανανέωση της συμφωνίας επιστημονικής και τεχνικής συνεργασίας μεταξύ της Ευρωπαϊκής Κοινότητας και του Κράτους του Ισραήλ για το χρονικό διάστημα ισχύος του πέμπτου προγράμματος πλαισίου 7 ότι η συμφωνία επιστημονικής και τεχνικής συνεργασίας μεταξύ της Ευρωπαϊκής Κοινότητας και του κράτους του Ισραήλ πρέπει να εγκριθεί, ΑΠΟΦΑΣΙΖΕΙ ΤΑ ΕΞΗΣ: Άρθρο 1 Εγκρίνεται με την παρούσα απόφαση εξ ονόματος της Κοινότητας η συμφωνία επιστημονικής και τεχνικής συνεργασίας μεταξύ της Ευρωπαϊκής Κοινότητας και του Κράτους του Ισραήλ. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου εξουσιοδοτείται να ορίσει τα πρόσωπα που είναι εξουσιοδοτημένα να υπογράψουν τη συμφωνία δεσμεύοντας την Κοινότητα. Άρθρο 3 Ο πρόεδρος του Συμβουλίου προβαίνει εξ ονόματος της Κοινότητας στην κατ' άρθρο 13 της συμφωνίας γνωστοποίηση. Λουξεμβούργο, 22 Φεβρουαρίου 1999.

[Source: multi_eurlex | Tokens: 1862]